C 152/138
HR
Službeni list Europske unije
6.4.2022.
Mišljenje Europskog gospodarskog i socijalnog odbora o Prijedlogu uredbe Europskog parlamenta i Vijeća o uvođenju infrastrukture za alternativna goriva i stavljanju izvan snage Direktive 2014/94/EU Europskog parlamenta i Vijeća (COM(2021) 559 final – 2021/0223 (COD)) i o Komunikaciji Komisije Europskom parlamentu, Vijeću, Europskom gospodarskom i socijalnom odboru i Odboru regija – Strateški plan uvođenja skupa dodatnih mjera za potporu brzom uvođenju infrastrukture za alternativna goriva (COM(2021) 560 final) (2022/C 152/23)
Izvjestitelj: John COMER
Zahtjev za savjetovanje:
Vijeće Europske unije, 30.7.2021.
Europski parlament, 13.9.2021.
Europska komisija, 13.9.2021.
Pravna osnova:
članci 90. i 91., članci 170. i 171. te članak 304.
Ugovora o funkcioniranju Europske unije
Nadležna stručna skupina:
Stručna skupina za promet, energiju, infrastrukturu i informacijsko društvo
Datum usvajanja u Stručnoj skupini:
9.11.2021.
Datum usvajanja na plenarnom zasjedanju:
9.12.2021.
Plenarno zasjedanje br.:
565
Rezultat glasanja (za/protiv/suzdržani):
137/4/9
1.
Zaključci i preporuke 1.1.
EGSO pozdravlja Prijedlog uredbe o uvođenju infrastrukture za alternativna goriva.
1.2.
Čini se da se većina proizvođača opredjeljuje za električna vozila na baterije kao najbolje rješenje za automobilski prijevoz.
Nedostatak litija (vjerojatno kratkoročan) i sve veća cijena litija, ali i izrazito kašnjenje u istraživanju i razvoju učinkovitijih sustava za pohranu, predstavljaju problem za brzo uvođenje električnih vozila na baterije.
Međutim, mogućnosti daljnjeg istraživanja i tehnološkog razvoja mogle bi pomoći u ublažavanju tih aktualnih problema.
1.3.
Diljem svijeta postoje velike rezerve litija.
Čile ima najveće poznate rezerve litija, a slijede ga Australija i Kina.
Potrebna su ulaganja u nove rudnike kako bi se smanjile aktualne poteškoće s opskrbom.
Rudarstvo otvara ekološka pitanja, posebno u pogledu velike potrebe za vodom i mogućeg onečišćenja toksičnim kemikalijama, te je često povezano s ozbiljnim socijalnim problemima.
EGSO je duboko zabrinut zbog tih aspekata međunarodne trgovine.
Međunarodni trgovinski sporazumi i lanci vrijednosti moraju ispunjavati zahtjeve ekološkog i održivog razvoja te sadržavati obvezu dužne pažnje za poduzeća (1).
U EU-u postoji mogućnost rudarenja litija u Portugalu pod pretpostavkom da se okolišna pitanja mogu riješiti.
1.4.
Opsežno uvođenje infrastrukture za alternativna goriva u cijelom EU-u od ključne je važnosti te je ulagateljima potrebno dati povjerenje za izgradnju te infrastrukture.
Javna tijela moraju osigurati crpke za alternativna goriva i postaje za punjenje strujom?
ondje gdje su potrebne, osobito u područjima u kojima osiguravanje takvih objekata nije ekonomski isplativo.
(1)
Vidjeti mišljenja SL C 220, 9.6.2021., str. 118. i SL C 123, 9.4.2021., str. 59.